Photos: MGOZ/OPM_PS .td_uid_2_6033c4b92c5ad_rand.td-a-rec-img{text-align:left}.td_uid_2_6033c4b92c5ad_rand.td-a-rec-img img{margin:0 auto 0 0} Iċ-ċerimonja tal-inawgurazzjoni tar-restawr tal-Mitħna tax-Xewkija ġiet tiswa s-somma ta' €14,742 (VAT eskluż) u ġiet organizzata mis-Sezzjoni tal-Kultura fi ħdan id-Direttorat tal-Wirt Kulturali fil-Ministeru għal Għawdex. F'Jannar 2021: Xewkija windmill receives €500,000 makeover Din l-informazzjoni ħarġet minn Mistoqsija Parlamentari li d-deputat Nazzjonalista Għawdxi Kevin Cutajar għamel lill-Ministru għal Għawdex Clint Camilleri. Cutajar staqsa dwar min organizza ċ-ċerimonja tal-inawgurazzjoni tar-restawr, kif ukoll rendikont ta' kemm ġiet tiswa din iċ-ċerimonja. Ix-xogħlijiet fuq il-mitħna saru b'investiment ta' €500,000, bil-parti l-kbira tagħhom fondi Ewropej. Ir-restawr tal-mitħna sar kemm minn barra kif ukoll minn ġewwa. Għal din l-inawgurazzjoni kienu attendew il-Ministru għal Għawdex Clint Camilleri u s-Segretarju Parlamentari għall-Fondi Ewropej Stefan Zrinzo Azzopardi. Din il-mitħna tar-riħ hija l-aktar waħda antika f'Għawdex, u waħda mill-iżjed antiki tal-Gżejjer Maltin. Il-mitħna tmur lura għall-1719 u kienet inbniet fuq talba tal-Gran Mastru Perellos. Interessanti li din il-mitħna hija l-uniku waħda li t-torri tagħha huwa mibni fuq bażi ottagonali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6033c4b92c877_rand.td-a-rec-img{text-align:left}.td_uid_3_6033c4b92c877_rand.td-a-rec-img img{margin:0 auto 0 0}